უნივერსიტეტის ღონისძიებების პორტალი

სპექტაკლი „სიყვარულის ბანალურობა“
2026-01-21 20:00 - 22:30 (Asia/Dubai)
თანამედროვე დრამა 1 მოქმედებად
სპექტაკლი XX საუკუნის ორი ყველაზე მნიშვნელოვანი ფილოსოფოსის, ჰანა არენდტისა და მარტინ ჰაიდეგერის სრულიად არაპლატონური სიყვარულის შესახებ მოგვითხრობს და ერთდროულად მომხიბლავი და შემაძრწუნებელი ისტორიაა. ეს საიდუმლო რომანი 4 წელიწადს გაგრძელდა, მომდევნო 17 წელი ჰაიდეგერსა და არენდტს არანაირი კონტაქტი არ ჰქონიათ, ხოლო შემდეგ, 25 წელზე მეტი ხნის განმავლობაში, მათი სახალხო მეგობრობა ყველასათვის იყო ცნობილი.
რეჟისორი – მამუკა ცერცვაძე
მხატვარი – ნუცა ჭყონია
მუსიკალური გაფორმება – ბეჟან ამირანაშვილი
ტექნიკური რეჟისორი – გვანცა ბიწაძე
მოქმედი პირნი და შემსრულებელნი:

ჰანა არენდტი– ლილი ხურითი
მარტინ ჰაიდეგერი – ანდრია ვაჭრიძე
სტუდენტი ჰანა – მაშო თვალაბეიშვილი
მენდელსონი და მიხაილ ბენ შაკედი– ვატო სანიკიძე

სპექტაკლი დაიდგა თბილისის მერიის ფინანსური ხელშეწყობით
სპექტაკლის ხანგრძლივობაა 1 საათი და 20 წუთი
სპექტაკლის პრემიერა შედგა 2025 წლის 17 სექტემბერს
დრო: 21 იანვარი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

დოქტორანტ დიმიტრი ხახიშვილის საჯარო მოხსენება „მენტალური სიტყვის თეორია აბელართან – შემეცნებისა და ენის კონვენციური და არაკონვენციური ასპექტები“
2026-01-22 17:00 - 18:00
22 იანვარს, 17:00 საათზე, ილიას სახელმწიფო უნივერსიტეტის უმაღლესი კვლევების ცენტრში სავლე წერეთლის ფილოსოფიის ინსტიტუტის სამეცნიერო კოლოკვიუმის ფარგლებში ინსტიტუტის ასისტენტ-მკვლევარი, დოქტორანტი დიმიტრი ხახიშვილი წაიკითხავს მოხსენებას „მენტალური სიტყვის თეორია აბელართან – შემეცნებისა და ენის კონვენციური და არაკონვენციური ასპექტები“.
მომხსენებელი ისაუბრებს სადოქტორო ნაშრომის იმ ნაწილზე, რომელზეც მან ბერლინის ჰუმბოლდტის უნივერსიტეტში ერასმუსის გრანტის ფარგლებში იმუშავა.
სამუშაო ენა: ქართული
დრო: 22 იანვარი, 17:00 საათი
ადგილმდებარეობა: ილიას სახელმწიფო უნივერსიტეტის უმაღლესი კვლევების ცენტრი, S800 დარბაზი, გ. წერეთლის გასასვლელი N1-3
დასწრება თავისუფალია.

დოქტორანტ ნიკა პაპოშვილის სადისერტაციო ნაშრომის დაცვა
2026-01-23 14:00 - 15:00
23 იანვარს, 14:00 საათზე, ილიას სახელმწიფო უნივერსიტეტის G106 დარბაზში საბუნებისმეტყველო მეცნიერებებისა და მედიცინის ფაკულტეტის ეკოლოგიის ინგლისურენოვანი სადოქტორო პროგრამის დოქტორანტი ნიკა პაპოშვილი დაიცავს სადოქტორო ნაშრომს “Phylogeography and Conservation of the Caucasian Population of Velvet Scoter (Melanitta fusca)”.
სამეცნიერო ხელმძღვანელები: ილიას სახელმწიფო უნივერსიტეტის პროფესორი ალექსანდრე გავაშელიშვილი, ასოცირებული პროფესორი ზურაბ ჯავახიშვილი
სამუშაო ენა: ინგლისური
დრო: 23 იანვარი, 14:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

WordPress Tbilisi Meetup-ის მესამე ღონისძიება
2026-01-24 15:00 - 17:00
24 იანვარს, 15:00 საათზე, წიგნის სახლში „ლიგამუსი“ გაიმართება WordPress Tbilisi Meetup-ის მესამე შეხვედრა.
ღონისძიებათა ციკლის მიზანია WordPress-ის, ღია კოდის კულტურის, ციფრული განათლებისა და ტექნოლოგიური ინოვაციების განვითარება საქართველოში.
თემები და სპიკერები:
პროფესიონალური WordPress საიტების შექმნა
Multigura-ს დამფუძნებელი და CEO გურამ სუთიძე განიხილავს multigura.com-ის არქიტექტურას, გამოყენებულ ტექნოლოგიებსა და პლაგინებს.
Elementor vs Gutenberg – სად ვართ 2026-ში?
ილიას სახელმწიფო უნივერსიტეტის თანამშრომელი დიმიტრი გოგელია ისაუბრებს Elementor-ისა და Gutenberg-ის დადებით და უარყოფით მხარეებზე თანამედროვე სტანდარტების გათვალისწინებით.
დიზაინისა და ტექნოლოგიის ჰარმონიული შერწყმა
Webintelligence-ის Design Lead სალომე საყვარელიძე Hyundai.ge-ს რეალურ მაგალითზე წარმოადგენს, როგორ არის შესაძლებელი დიზაინისა და ტექნოლოგიის ჰარმონიული შერწყმა Enterprise დონის გადაწყვეტაში WordPress-ზე.
რეგისტრაციისთვის მიჰყევით ბმულს: https://shorturl.at/arTuW
კითხვების შემთხვევაში დაგვიკავშირდით ელფოსტაზე: meetup@wp.ge
სამუშაო ენა: ქართული
დრო: 24 იანვარი, 15:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. №32

ილიას სახელმწიფო უნივერსიტეტში სადოქტორო კოლოკვიუმების კვირეული გაიმართება
2026-01-26 - 2026-02-10
26 იანვრიდან 10 თებერვლამდე ილიას სახელმწიფო უნივერსიტეტის მეცნიერებათა და ხელოვნების ფაკულტეტი გამართავს სადოქტორო კოლოკვიუმების კვირეულს.
სადოქტორო კოლოკვიუმი პროგრამებით გათვალისწინებული სავალდებულო კომპონენტია. დოქტორანტები წინასწარ შეთანხმებული კვლევის გეგმის შესაბამისად წარმოადგენენ კვლევის ანგარიშს დარგობრივი კომისიის წევრების, აკადემიური პერსონალის, მკვლევრებისა და სტუდენტების წინაშე.
კოლოკვიუმების მიზანია კვლევითი პროცესის სისტემატიზაცია და დოქტორანტებისთვის განმავითარებელი უკუკავშირის მიწოდება როგორც დარგობრივი კომისიისა და ხელმძღვანელების, ისე დამსწრე დარგობრივი და მომიჯნავე დისციპლინების პროფესორების, მკვლევრების, სტუდენტებისა და ორგანიზაციების წარმომადგენლების მიერ.
დეტალური ინფორმაცია კოლოკვიუმების განრიგის, მომხსენებლების, თემების, ზუსტი თარიღებისა და ადგილმდებარეობის შესახებ იხილეთ თანდართულ ფაილში.

დოქტორანტ ეკატერინე ნანიტაშვილის სადისერტაციო ნაშრომის დაცვა
2026-01-30 15:00 - 17:00
30 იანვარს, 15:00 საათზე, ილიას სახელმწიფო უნივერსიტეტის S800 დარბაზი ილიას სახელმწიფო უნივერსიტეტსა და გეორგ-აუგუსტის გიოტინგენის უნივერსიტეტის (გერმანია) ერთობლივი ხელმძღვანელობის (კოტუტელის) შესახებ ხელშეკრულების ფარგლებში მეცნიერებათა და ხელოვნების ფაკულტეტის სადოქტორო პროგრამის „ენათმეცნიერება და ლიტერატურათმცოდნეობა“ დოქტორანტი ეკატერინე ნანიტაშვილი დაიცავს სადისერტაციო ნაშრომს „არგუმენტის სტრუქტურა ქართულ ჟესტურ ენაში“ (Argument Structure in Georgian Sign Language (GESL)).
სამუშაო ენა: ინგლისური
დრო: 30 იანვარი, 15:00 საათი
ადგილმდებარეობა: ილიას სახელმწიფო უნივერსიტეტის S800 დარბაზი, გ. წერეთლის გასასვლელი N1-3
დასწრება თავისუფალია.

მზექალა შანიძის შეხვედრა სტუდენტებთან „სადაც ფიქრი თავისუფალია“ – ლექცია და ღია დიალოგი უნივერსიტეტზე, სამეცნიერო კვლევასა და აკადემიურ თავისუფლებაზე
2026-01-30 19:00 - 21:00
შეხვედრა ქმნის სივრცეს თავისუფალი აზრისთვის, კრიტიკული მსჯელობისა და გამოცდილების გაზიარებისათვის – გარემოს, სადაც კითხვა, კვლევა და განსხვავებული შეხედულებები ფასდება და წახალისებულია.
ონლაინლექციაზე განხილული იქნება, როგორ ყალიბდებოდა უნივერსიტეტი, როგორც ცოდნისა და ინოვაციის ცენტრი, ასი წლის წინანდელ საქართველოში; რა გამოწვევების წინაშე დგას დღეს აკადემიური სფერო და რატომ არის აკადემიური თავისუფლება დემოკრატიული საზოგადოების საფუძველი.
ღია დიალოგის ნაწილი მონაწილეებს მისცემს შესაძლებლობას, ჩაერთონ დისკუსიაში, დასვან კითხვები და საკუთარი ხედვები გაუზიარონ ერთმანეთს.
ფორმატი: ჰიბრიდული
ონლაინ დასასწრებად გთხოვთ, იხილეთ ზუმის ბმული: https://iliauni-edu-ge.zoom.us/j/81729608519?pwd=[REDACTED]
Meeting ID: 817 2960 8519
Passcode: [REDACTED]
დრო: 30 იანვარი, 19:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

ტრენინგი „სტამბოლის კონვენცია, GREVIO-ს მანდატი და შშმ ქალთა მიმართ სექსუალური ძალადობის საკითხები“
2026-01-31 15:00 - 20:00
31 იანვარს, 15:00 საათზე, წიგნის სახლში „ლიგამუსი“ ილიას სახელმწიფო უნივერსიტეტისა და ევროპული უნივერსიტეტის სამართლის კლინიკების სტუდენტებისთვის გაიმართება ტრენინგი „სტამბოლის კონვენცია, GREVIO-ის მანდატი და შშმ ქალთა მიმართ სექსუალური ძალადობის საკითხები“.
მას გაუძღვებიან ადამიანის უფლებების სფეროს ექსპერტები რინე ხერხეულიძე, გოგა ხატიაშვილი და ლიკა ჯალაღანია.
ტრენინგი წარმოადგენს მნიშვნელოვან საგანმანათლებლო პლატფორმას შშმ ქალთა უფლებების დაცვისა და გენდერული ძალადობის პრევენციის საკითხებზე სამართლებრივი ცნობიერების გასაღრმავებლად.
დღის წესრიგი:

15:00 – 17:00 | სტამბოლის კონვენციის მიმოხილვა: მიზნები, ძირითადი პრინციპები და სახელმწიფოს ვალდებულებები
17:00 – 17:30 | სადილი
17:30 – 18:30 | GREVIO-ის მანდატი და პროცედურები: მონიტორინგის ციკლი, ანგარიშგების მექანიზმები და სამოქალაქო საზოგადოების როლი
18:30 – 19:45 | შშმ ქალთა მიმართ ძალადობის ფორმები, სპეციფიკური ბარიერები და სტერეოტიპები; სექსუალური ძალადობის დეფინიცია და შშმ პირთა უფლებრივი მდგომარეობა მართლმსაჯულების პროცესში
19:45 – 20:00 | ტრენინგის შეჯამება, კითხვა-პასუხი და სერტიფიკატების გადაცემა

სამუშაო ენა: ქართული
დრო: 31 იანვარი, 15:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

სპექტაკლი „დარისპანის გასაჭირი“
2026-02-01 20:00 - 22:30
1 მოქმედებად
თქვენს წინაშეა საუკუნის წინანდელი ამბავი იმის შესახებ, თუ როგორ დაატარებს დარისპანი ოთხი გასათხოვარი ქალიშვილიდან ერთ-ერთს წინ და უკან, მეგობრებსა და ნათესავებში, მოყვრებსა და მეზობლებში, რომ როგორმე უპოვოს შესაფერისი ქმარი და უზრუნველყოს მისი მომავალი.
ეს ამბავი, ერთდროულად ტრაგიკული და ღიმილისმომგვრელი, უზარმაზარი სიყვარულითაა გაჟღენთილი ქვეყნის მიმართ, რომელსაც „ჰკლავდნენ და არ კვდებოდა“. ეს ამბავი გაჭრილი ვაშლივით ჰგავს ჩვენი ქვეყნის ბედს, რომელიც დარისპანივით გამოსავალს სხვაგან ეძებს: სხვების დახმარებაში, სხვაზე „მითხოვებაში“, დალხენილი ყოფის ილუზიაში, რომელიც ბუმერანგივით ბრუნდება და კიდევ უფრო დიდ უიმედობას იწვევს.
რა უფრო მნიშვნელოვანია, თავისუფლება, თუ უზრუნველი ცხოვრება?
რეჟისორი და მსახიობები მაყურებელთან ერთად ეცდებიან იპოვნონ გზა, რომელიც ხელს შეუწყობს დარისპანის ოჯახის და, ამავდროულად, საქართველოს მომავალის გადარჩენას.
რეჟისორი: საბა ასლამაზიშვილი
სცენოგრაფია: მარიამ კალატოზიშვილი
კოსტუმების მხატვარი: სანდრო მარგველაშვილი
მუსიკალური გაფორმება: ნინო სიხარულიძე
ქორეოგრაფი: დეა აბაკელია
მუსიკალური კონსულტანტი: ივანე ხაჩიძე
ტექნიკური რეჟისორი: თამუნა კამლაძე
მოქმედი პირნი და შემსრულებელნი:

დარისპანი – სლავა ნათენაძე
მართა – ლილი ხურითი
პელაგია – მაია ხორნაული
ნატალია – ნინა ყიფშიძე
კაროჟნა–მაშიკო თვალაბეიშვილი
ოსიკო – თორნიკე კაკულია

სპექტაკლი დაიდგა თბილისის მერიის ფინანსური ხელშეწყობით
სპექტაკლის ხანგრძლივობაა 1 საათი და 10 წუთი
სპექტაკლის პრემიერა შედგა 2023 წლის 12 აპრილი

იხილეთ ფოტო გალერეა
იხილეთ ვიდეო

დრო: 1 თებერვალი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

დოქტორანტ ესმა ბერიკიშვილის სადისერტაციო ნაშრომის დაცვა
2026-02-02 12:00 - 13:00
2 თებერვალს, 12:00 საათზე, ილიას სახელმწიფო უნივერსიტეტის G106 დარბაზში სადოქტორო პროგრამის „სოციალური და კულტურული ანთროპოლოგია“ დოქტორანტი ესმა ბერიკიშვილი დაიცავს სადისერტაციო ნაშრომს “The City of Eternal Promises – The Affect of Lost Infrastructure and Informal Maritime Economic Practices in the Port City of Poti, Georgia”.
სამეცნიერო ხელმძღვანელი – ილიას სახელმწიფო უნივერსიტეტის ასოცირებული პროფესორი მარიამ დარჩიაშვილი
თანახელმძღვანელები: ილიას სახელმწიფო უნივერსიტეტის ასოცირებული პროფესორი ელენე გავაშელიშვილი და ორჰუსის უნივერსიტეტის ასოცირებული პროფესორი მარტინ დემანტ ფრედერიკსენი
თემის სათაური „მარადიული დაპირებების ქალაქი – დაკარგული ინფრასტრუქტურის აფექტი და არაფორმალური საზღვაო ეკონომიკური პრაქტიკები საპორტო ქალაქ ფოთში“
სამუშაო ენა: ინგლისური
დრო: 2 თებერვალი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

მზექალა შანიძის ახალი წიგნის „ზანდუკელის საქმე: აკადემიური თავისუფლების შეზღუდვა საბჭოთა საქართველოში“ წარდგენა
2026-02-02 19:00 - 21:00
1942 წელს საქართველოს შინაგან საქმეთა სახალხო კომისარიატმა დააპატიმრა პროფესორი მიხეილ ზანდუკელი, რომელსაც ბრალი დასდეს საბჭოთა ხელისუფლების წინააღმდეგ მუშაობაში. მის საქმეში ეწერა, რომ ზანდუკელი ლექციებით ხელს უწყობდა სტუდენტების ნაციონალისტურ აღზრდას.
ზანდუკელის დაპატიმრებას წინ უძღოდა საინფორმაციო კამპანია, რომლის მიზანი იყო პროფესორის აკადემიური საქმიანობის დისკრედიტაცია. პრესაში გამოქვეყნდა წერილები მიხეილ ზანდუკელის პლაგიატორობისა და ანტიმარქსისტობის ბრალდებით.
1943 წელს მიხეილ ზანდუკელი გადაასახლეს.
წიგნი ასახავს, როგორ მზადდებოდა ნიადაგი უნივერსიტეტის პროფესორის დასაპატიმრებლად.
მზექალა შანიძის წინასიტყვაობიდან: „პირველად ქვეყნდება ის საარქივო მასალა, რომელიც გარეგნულად პროფესორთა შორის მომხდარ ერთ აკადემიურ დავას შეეხება, ნამდვილად კი ნაწილი არის უფრო დიდი და მძიმე ამბისა“.
წიგნი გამოსაცემად მოამზადა მზექალა შანიძემ და დაიბეჭდა ილიას სახელმწიფო უნივერსიტეტის გამომცემლობაში. რედაქტორები: ნინო დობორჯგინიძე, შოთა პაპავა
წიგნს წარადგენენ მზექალა შანიძე და ნინო დობორჯგინიძე.
პანელური დისკუსია „ზანდუკელის საქმის“ შესახებ
ილიას სახელმწიფო უნივერსიტეტის პროფესორი ლევან ცაგარელი და შედარებითი ლიტერატურათმცოდნეობის სამაგისტრო და ლიტერატურათმცოდნეობის საბაკალავრო პროგრამის სტუდენტები იმსჯელებენ წიგნის შესახებ. შეეცდებიან, გაარკვიონ, რას ‘ეუბნება’ „ზანდუკელის საქმე“ თანამედროვე სტუდენტს. ყურადღებას გაამახვილებენ, რამდენად შეცვლილია ლიტერატურათმცოდნეობის, როგორც დარგის, სოციალური დანიშნულება დღეს (საბჭოთა ხანისგან განსხვავებით), რატომ არის მნიშვნელოვანი კვლევაში აკადემიური სტანდარტების დაცვა და რას ნიშნავს თითოეული ჩვენგანისთვის აკადემიური თავისუფლება.
ფორმატი: ჰიბრიდული
ონლაინ დასასწრებად გთხოვთ, იხილეთ ზუმის ბმული: https://iliauni-edu-ge.zoom.us/j/81729608519?pwd=[REDACTED]
Meeting ID: 817 2960 8519
Passcode: [REDACTED]
დრო: 2 თებერვალი, 19:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

დოქტორანტ თინათინ ხაჩიძის სადისერტაციო ნაშრომის დაცვა
2026-02-03 16:00 - 17:00
3 თებერვალს, 16:00 საათზე, ილიას სახელმწიფო უნივერსიტეტის S800 დარბაზში ილიას სახელმწიფო უნივერსიტეტსა და მიუნსტერის ვესტფალიის ვილჰელმის უნივერსიტეტს შორის სადოქტორო კვლევების ერთობლივი ხელმძღვანელობის (კოტუტელის) შესახებ ხელშეკრულების ფარგლებში მეცნიერებათა და ხელოვნების ფაკულტეტის სადოქტორო პროგრამის „ფილოსოფია“ დოქტორანტი თინათინ ხაჩიძე დაიცავს სადისერტაციო ნაშრომს „ლიბერალური ნეიტრალობის პრინციპი – სამართლებრივი და ფილოსოფიური ანალიზი“ (Liberale Neutralität – eine juristische und philosophische Analyse).
სამეცნიერო ხელმძღვანელები:
მიუნსტერის უნივერსიტეტის პროფესორი თომას გუთმანი
ილიას სახელმწიფო უნივერსიტეტის პროფესორი გიგა ზედანია
სამუშაო ენა: გერმანული
დრო: 3 თებერვალი, 16:00 საათი
ადგილმდებარეობა: ილიას სახელმწიფო უნივერსიტეტის S800 დარბაზი, გ. წერეთლის გასასვლელი N1-3
დასწრება თავისუფალია.
2026

მეცნიერებათა და ხელოვნების ფაკულტეტის სტუდენტურ კონფერენციათა სერია ჰუმანიტარულ და სოციალურ მეცნიერებებში
2026-02-04 13:00 - 15:00
4 თებერვალს, 13:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მეცნიერებათა და ხელოვნების ფაკულტეტი გამართავს სტუდენტურ კონფერენციას ჰუმანიტარულ და სოციალურ მეცნიერებებში.
კონფერენციაზე მოხსენებს წაიკითხავენ ილიას სახელმწიფო უნივერსიტეტის საბაკალავრო პროგრამების სტუდენტები, რომელთაც გამოგზავნილი აქვთ შესაბამისი თემატური რეზიუმეები.
კონფერენციას დაესწრებიან და მომხსენებლებს შეაფასებენ ილიას სახელმწიფო უნივერსიტეტის შესაბამისი მიმართულების პროფესორები.
კონფერენციის სექციები:
სოციალურ მეცნიერებათა სექცია: კონფერენციის დაწყების დრო – 13:00 საათი
ჰუმანიტარულ მეცნიერებათა სექცია: კონფერენციის დაწყების დრო – 15:00 საათი
დრო: 4 თებერვალი, 13:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.

საინფორმაციო შეხვედრა სამხრეთ კორეაში სწავლით დაინტერესებული სტუდენტებისთვის
2026-02-04 16:00 - 17:00
4 თებერვალს, 16:00 საათზე, ილიას სახელმწიფო უნივერსიტეტის G106 დარბაზში სამხრეთ კორეაში სწავლითა და ცხოვრებით დაინტერესებული სტუდენტებისა და ნებისმიერი მსურველისთვის გაიმართება საინფორმაციო შეხვედრა „სწავლა და ცხოვრება სამხრეთ კორეაში: საერთაშორისო სტუდენტის გამოცდილება“.
სტუდენტი ზარინა ნურილაევა, რომელიც უკვე სამი წელია სწავლობს ინჰას უნივერსიტეტში (სამხრეთ კორეა), დამსწრეთ გააცნობს გამოცდილებას როგორც აკადემიური, ისე ყოველდღიური ცხოვრების შესახებ და ისაუბრებს შემდეგ საკითხებზე:

კორეის უნივერსიტეტებში სტუდენტური ცხოვრების რეალობა;
აკადემიური კულტურა, შეფასების სისტემა და სტუდენტების პასუხისმგებლობები;
საცხოვრებელი პირობები, ცხოვრების ხარჯები და მუშაობის შესაძლებლობები;
კულტურული განსხვავებები და ადაპტაციის პროცესთან დაკავშირებული სიძნელეები;
პრაქტიკული ინფორმაცია სამხრეთ კორეაში სწავლის მსურველი სტუდენტებისთვის, მათ შორის – სტიპენდიების მოპოვების შესაძლებლობები.

დასასრულს გაიმართება მცირე ვიქტორინები. გამარჯვებულებს გადაეცემათ სიმბოლური საჩუქრები.
სამუშაო ენა: ინგლისური
დრო: 4 თებერვალი, 16:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

სემინარი „ციფრული სამეცნიერო გამოცემის (DSE) მეთოდები და სტანდარტები სიტყუაჲ ართრონთათჳს მაგალითზე“
2026-02-06 19:00 - 21:00
სემინარი ეძღვნება ციფრული ჰუმანიტარიის მე-4 დონის (Level 4) სტანდარტის პრაქტიკული განხორციელების გზებს ძველი ქართული ტექსტების მაგალითზე. განხილული იქნება პროექტი „Arthron“ – მზექალა შანიძის კვლევაზე (1990) დაფუძნებული ძველი ქართული გრამატიკული ტრაქტატის კრიტიკული ციფრული გამოცემა.
„Arthron“ პირველი ქართული პროექტია, რომელიც სრულად პასუხობს Linked Open Data-ს პრინციპებს, რაც ფუნდამენტური ნაბიჯია ქართული სამეცნიერო მემკვიდრეობის საერთაშორისო ციფრულ ეკოსისტემაში ინტეგრირებისთვის.
მკვლევარი თამარ კალხიტაშვილი განიხილავს შემდეგ საკვანძო საკითხებს:

CTS URN არქიტექტურა: ციტირების საერთაშორისო სტანდარტის გამოყენება. როგორ მივანიჭოთ უნიკალური იდენტიფიკატორები ტექსტსა და ლექსიკონს (მაგ.: urn:cts:georgian:shanidze.arthron.ed2025);
TEI-XML და Parallel Segmentation: ტექსტის კოდირება TEI-all სტანდარტით. კრიტიკული აპარატის (,,) სტრუქტურირება ნუსხების შესადარებლად;
Linked Open Data (LOD): ტერმინების დინამიკური დაკავშირება ციფრულ ლექსიკონთან (lexicon.xml);
სტრუქტურირებული ლექსიკოგრაფია: ბერძნული ეტიმოლოგიის, გრამატიკული კატეგორიებისა და კონტექსტური ციტატების მართვა XML ფორმატში;

სემინარის მონაწილეები გაეცნობიან, როგორ ინტეგრირდება ორი ხელნაწერის (A-6 და S-312) ვარიანტული წაკითხვები ერთიან ციფრულ სივრცეში და როგორ გარდაიქმნება ფილოლოგიური კვლევა მანქანურად წაკითხვად მონაცემებად.
რას ისწავლიან მონაწილეები?
როგორ ვაქციოთ ტრადიციული ბეჭდური კრიტიკული გამოცემა მე-4 დონის ციფრულ გამოცემად;
როგორ მუშაობს სემანტიკური ანოტირება ქართველოლოგიურ და ბიზანტინოლოგიურ კვლევებში;
მონაცემთა ბმულებით დაკავშირების პრინციპებს, რომელიც ტექსტს ღია და საძიებო ბაზად აქცევს.
სემინარი საინტერესო იქნება ფილოლოგებისთვის, ისტორიკოსებისთვის, ციფრული ჰუმანიტარიის სპეციალისტებისა და სტუდენტებისთვის, რომლებსაც სურთ დაეუფლონ ტექსტების დამუშავების თანამედროვე საერთაშორისო სტანდარტებს.
ფორმატი: ჰიბრიდული
ონლაინ დასასწრებად გთხოვთ, იხილეთ ზუმის ბმული: https://iliauni-edu-ge.zoom.us/j/81729608519?pwd=[REDACTED]
Meeting ID: 817 2960 8519
Passcode: [REDACTED]
დრო: 6 თებერვალი, 19:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.

სპექტაკლი „იდეალური ოჯახი“
2026-02-07 20:00 - 22:00
კომედია 1 მოქმედებად
რა ხდება მაშინ, როდესაც საკუთარ ცხოვრებას მხოლოდ სხვის შეხედულებებზე აგებ?! როდესაც ცდილობ სხვისი დაკნინებით წარმოაჩინო საკუთარი თავი და მხოლოდ სხვის დასანახად შექმნა იდეალური ოჯახი…
არსებობს კი იდეალური ოჯახი?! ან იქნებ ჩვენს საზოგადოებაშიც მრავლად არიან ვაცლავ ჰაველის პიესის გმირები, რომლებიც გამუდმებით სხვის არასრულფასოვნებას უსვამენ ხაზს და ჰარმონიულ ურთიერთობაზე გვესაუბრებიან.
მთარგმნელი: მაია ნაჭყებია
რეჟისორი: დავით ჭახრაკია
მხატვარი: გიორგი უსტიაშვილი
ტექნიკური რეჟისორი: ნათია სამადაშვილი
მოქმედი პირნი და შემსრულებელნი:
ვერა – რუსკა მაყაშვილი (რუსთაველის თეატრის მსახიობი)
მიხალი – გიორგი გოგუაძე
ბედრჟიხი – პაატა პაპუაშვილი
სპექტაკლის ხანგრძლივობაა 1 საათი და 15 წუთი
სპექტაკლის პრემიერა შედგა 2019 წლის 30 მარტს
სპექტაკლი დაიდგა თბილისის მერიის ფინანსური ხელშეწყობით
სპექტაკლის მხარდამჭერია “Sky Development”

იხილეთ ფოტო გალერეა
იხილეთ ვიდეო

დრო: 7 თებერვალი, 20:00 საათი
ხანგრძლივობა: 1 საათი და 15 წუთი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

სპექტაკლი „სიცოცხლის ხელოვნება“
2026-02-08 20:00 - 22:00
ვილფრიდ ჰაპელის ათ სათაურიანი პიესის მიხედვით
ადამიანის გონებაში მიმდინარე შინაგანი დიალოგი, საკუთარ თავთან ბრძოლა არის გადამწყვეტი გზა თვითმკვლელობის განზრახვის დასაძლევად და არსებობისთვის ბრძოლის გასაგრძელებლად. ადამიანის ღრმა მარტოობამ და იზოლაციამ, გაუცხოებულ და მანიპულირებულ რეალობაში, შეიძლება მიიყვანოს არსებობის უაზრობის განცდამდე, საიდანაც თვითმკვლელობა ერთ-ერთი გამოსავალი ჩანს.
მამაკაცი, ისევე როგორც ქალი, ღრმა მარტოობას განიცდის. მისთვის პიესის შექმნა და ქალის თავის ცხოვრებაში შემოშვება არის არა მხოლოდ მისი ამბიცია, როგორც დრამატურგის, არამედ სასოწარკვეთილი მცდელობა, შეავსოს საკუთარი ეგზისტენციალური სიცარიელე და თავი დააღწიოს მარტოობას. ქალი მისთვის ხდება არა მხოლოდ გადასარჩენი ობიექტი, არამედ პროექციის ველი – ის, ვისი მეშვეობითაც მამაკაცი ცდილობს, არსებობის აზრი იპოვოს.
სპექტაკლი დაიდგა ილიას სახელიმწიფო უნივერსიტეტის სამაგისტრო პროგრამის „ცოცხალი თეატრის ხელოვნება: დადგმა და თამაში“ ფარგლებში
დადგმის ხელმძღვანელი – იოანე (ვანო) ხუციშვილი
თარგმანი – ნინო ბურდული
რეჟისორი – მარიამ ჟამერაშვილი
მხატვარი – სანდრო ჯავახიშვილი, ელენე ჯაფარიძე
ტექნიკური რეჟისორი – ნატუკა მურვანიძე
როლებში:
ქალი – ნინო ჩადუნელი
კაცი – შალვა ჩალაგაშვილი
სპექტაკლის ხანგრძლივობა 1 საათი და 40 წუთი
სპექტაკლის პრემიერა შედგა 2026 წლის 23 იანვარს
დრო: 8 თებერვალი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

ილიაუნის ხალხური სიმღერის სტუდენტური გუნდის 27-ე სემესტრული საანგარიშო კონცერტი
2026-02-10 19:00 - 20:00
10 თებერვალს, 19:00 საათზე, ილიას სახელმწიფო უნივერსიტეტის B201 აუდიტორიაში ილიაუნის ხალხური სიმღერის სტუდენტური გუნდი გამართავს 27-ე სემესტრულ საანგარიშო კონცერტს განახლებული პროგრამით.
კონცერტზე შესრულდება ქართული ხალხური სიმღერები, ქალაქური და საგუნდო სიმღერები, უცხოური ფოლკლორის ნიმუში.
2011 წელს შექმნილი 30-წევრიანი სტუდენტური გუნდი რესპუბლიკური საგუნდო კონკურსისა და სტუდენტური ფესტივალის გამარჯვებულია. სხვადასხვა პერიოდში გუნდის წევრებს ჰქონდათ გასტროლები პოლონეთში, სერბეთში, ესტონეთსა და საფრანგეთში.
გუნდის სამხატვრო ხელმძღვანელია ილიას სახელმწიფო უნივერსიტეტის ასოცირებული პროფესორი, ეთნომუსიკოლოგი თამაზ გაბისონია.
დრო: 10 თებერვალი, 19:00 საათი
ადგილმდებარეობა: ილიას სახელმწიფო უნივერსიტეტის B201 აუდიტორია, ი. ჭავჭავაძის გამზ. N32
დასწრება თავისუფალია.

დოქტორანტ ქეთევან არჯევანიძის სადისერტაციო ნაშრომის დაცვა
2026-02-11 12:00 - 13:00
11 თებერვალს, 12:00 საათზე, ილიას სახელმწიფო უნივერსიტეტის G106 დარბაზში ილიას სახელმწიფო უნივერსიტეტსა და მიუნსტერის ვესტფალიის ვილჰელმის უნივერსიტეტს შორის სადოქტორო კვლევების ერთობლივი ხელმძღვანელობის (კოტუტელის) შესახებ ხელშეკრულების ფარგლებში მეცნიერებათა და ხელოვნების ფაკულტეტის სადოქტორო პროგრამის „ფილოსოფია“ დოქტორანტი ქეთევან არჯევანიძე დაიცავს სადისერტაციო ნაშრომს „ადამიანის მორალური გაძლიერების ეთიკა“ (Ethics of Human Moral Bioenhancement).
სამეცნიერო ხელმძღვანელები:
მიუნსტერის უნივერსიტეტიტის პროფესორი თომას გუთმანი
ილიას სახელმწიფო უნივერსიტეტის ასოცირებული პროფესორი ნინო როდონაია
სამუშაო ენა: ინგლისური
დრო: 11 თებერვალი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.
2026

დოქტორანტ თეონა გოცირიძის სადისერტაციო ნაშრომის დაცვა
2026-02-12 12:00 - 13:00
12 თებერვალს, 12:00 საათზე, ილიას სახელმწიფო უნივერსიტეტის G106 დარბაზში სადოქტორო პროგრამის „სოციალური მუშაობა“ დოქტორანტი თეონა გოცირიძე დაიცავს სადისერტაციო ნაშრომს „ქუჩასთან დაკავშირებული ბავშვების სარისკო ქცევების შესწავლა სოციალური ქსელების და ქცევის ცვლილების თეორიების ჭრილში“.
სამეცნიერო ხელმძღვანელი – ილიას სახელმწიფო უნივერსიტეტის პროფესორი შორენა საძაგლიშვილი
თემის სათაური “The study of risk behaviors among street connected children within the theoretical frameworks of Social Network and Behavior Change (Unified Theory of Behavior – UTB)”
სამუშაო ენა: ქართული
დრო: 12 თებერვალი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.
2026

საინფორმაციო შეხვედრა ნიდერლანდური ენის შესწავლისა და სასტიპენდიო პროგრამების შესახებ
2026-02-12 14:00 - 16:00
12 თებერვალს, 14:00 საათზე, ილიას სახელმწიფო უნივერსიტეტის ნიდერლანდური ენისა და კულტურის ცენტრი სტუდენტებისთვის ონლაინ გამართავს საინფორმაციო შეხვედრას ნიდერლანდური ენის შესწავლისა და საზაფხულო სასტიპენდიო პროგრამებში მონაწილეობის შესაძლებლობების შესახებ.
ილიას სახელმწიფო უნივერსიტეტის ნიდერლანდური ენისა და კულტურის ცენტრი წევრია გლობალური ქსელისა, რომელიც აერთიანებს 300-ზე მეტ საერთაშორისო ცენტრს. ცენტრის წარჩინებულ სტუდენტებს ყოველწლიურად ეძლევათ შანსი, მოიპოვონ დაფინანსება ნიდერლანდური ენისა და კულტურის საზაფხულო კურსებზე დასასწრებად.
სასტიპენდიო მიმართულებები და პირობები:
საზაფხულო კურსები მოიცავს როგორც ინტენსიურ სასწავლო პროგრამას, ასევე შემეცნებით ექსკურსიებსა და კულტურულ ღონისძიებებს:

ცენტრალური ევროპის უნივერსიტეტები – პროგრამებს უძღვებიან მოწვეული ნიდერლანდელი და ბელგიელი სპეციალისტები. მონაწილეობის მისაღებად სავალდებულოა ენის ფლობის მინიმუმ A2 დონე.
გენტის უნივერსიტეტი (ბელგია) – კურსი „ენა, კულტურა და პროფესია“ განკუთვნილია სტუდენტებისთვის, რომლებიც ფლობენ ნიდერლანდურ ენას მინიმუმ B1 დონეზე.

დაინტერესებული მსურველები შეხვედრაზე გაეცნობიან დეტალურ ინფორმაციას შერჩევის კრიტერიუმებისა და რეგისტრაციის ვადების შესახებ.
შეხვედრის ბმული: https://us05web.zoom.us/j/88052127441
Meeting ID: 880 5212 7441
Passcode: [REDACTED]
სამუშაო ენა: ქართული
დრო: 12 თებერვალი, 14:00 საათი
დასწრება თავისუფალია.
2026

სპექტაკლი „სიყვარულის ბანალურობა“
2026-02-13 20:00 - 22:00
თანამედროვე დრამა 1 მოქმედებად
სპექტაკლი XX საუკუნის ორი ყველაზე მნიშვნელოვანი ფილოსოფოსის, ჰანა არენდტისა და მარტინ ჰაიდეგერის სრულიად არაპლატონური სიყვარულის შესახებ მოგვითხრობს და ერთდროულად მომხიბლავი და შემაძრწუნებელი ისტორიაა. ეს საიდუმლო რომანი 4 წელიწადს გაგრძელდა, მომდევნო 17 წელი ჰაიდეგერსა და არენდტს არანაირი კონტაქტი არ ჰქონიათ, ხოლო შემდეგ, 25 წელზე მეტი ხნის განმავლობაში, მათი სახალხო მეგობრობა ყველასათვის იყო ცნობილი.
რეჟისორი – მამუკა ცერცვაძე
მხატვარი – ნუცა ჭყონია
მუსიკალური გაფორმება – ბეჟან ამირანაშვილი
ტექნიკური რეჟისორი – გვანცა ბიწაძე
მოქმედი პირნი და შემსრულებელნი:
ჰანა არენდტი – ლილი ხურითი
მარტინ ჰაიდეგერი – ანდრია ვაჭრიძე
სტუდენტი ჰანა – მაშო თვალაბეიშვილი
მენდელსონი და მიხაილ ბენ შაკედი – ვატო სანიკიძე
სპექტაკლი დაიდგა თბილისის მერიის ფინანსური ხელშეწყობით
სპექტაკლის ხანგრძლივობაა 1 საათი და 20 წუთი
სპექტაკლის პრემიერა შედგა 2025 წლის 17 სექტემბერს
დრო: 13 თებერვალი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

ილიაუნი 20 - ვიკრიბებით ილიაუნისთვის
2026-02-15 18:00 - 20:00
ოცი წელი სწავლის, სწავლების, კვლევის, თავისუფალი აზრის, გამბედაობის, ერთიანობის.
ოცი წელი ერთად ვქმნით თავისუფალ აკადემიურ სივრცეს, სადაც კითხვებს სვამენ, სადაც მეცნიერება არის ძალა და სადაც უნივერსიტეტი მხოლოდ შენობა კი არა – პასუხისმგებლობაა საზოგადოების და ქვეყნის წინაშე.
ვერთიანდებით, რომ დავიცვათ უნივერსიტეტი, დავიცვათ განათლება, დავიცვათ ის იდეა, რომ უკეთესი მომავალი მხოლოდ ცოდნით შენდება.
ვერთიანდებით, რომ გამოწვევებს თვალი გავუსწოროთ და ერთად ვთქვათ: „ამ გზას ვერავინ შეგვაცვლევინებს“.
„რადგან უმეცრებასთან ბრძოლა მხოლოდ მეცნიერებას შეუძლია“.
„საცა ცოდნა არ არის, იქ კაცი არ არის, საცა კაცი არ არის, იქ საზოგადოებაც არ არის, და, საცა საზოგადოება არ არის, იქ არც ხალხია“ (ილია).
15 თებერვალს, 18:00 საათზე, ვიკრიბებით სტუდენტები, კურსდამთავრებულები, პროფესორები ილიას უნივერსიტეტის A კორპუსთან უნივერსიტეტის შენების 20-წლიანი ისტორიის დასაცავად. ერთმანეთის მხარდამხარ ილიაუნის უწყვეტი განვითარების გზა გაგრძელდება.
ჩვენთან ერთად იქნებიან ლექსო რატიანი და LOUDspeakers
Ligamus – ილიაუნი გვაერთიანებს
დრო: 15 თებერვალი, 18:00 საათი
ადგილმდებარეობა: ილიაუნის A კორპუსის ეზო, ი. ჭავჭავაძის გამზ. N32

სანდრო ასათიანის საჯარო მოხსენება „მეცნიერების პოპულარიზაცია თანამედროვე ტექნოლოგიების გამოყენებით“
2026-02-16 16:00 - 18:00
როგორ შეიძლება მზექალა შანიძის უნიკალური კალიგრაფია თანამედროვე ქალაქის აბრებზე აღმოჩნდეს? შეუძლია თუ არა ხელოვნურ ინტელექტს რთული სამეცნიერო სტატია საინტერესო აუდიოპოდკასტად აქციოს ნებისმიერ ენაზე?
სანდრო ასათიანის, ილიას სახელმწიფო უნივერსიტეტის ასოცირებული პროფესორის, მოხსენება სწორედ ამ კითხვებს უპასუხებს და წარმოგიდგენთ ტექნოლოგიური და ჰუმანიტარული მეცნიერებების გადაკვეთის მაგალითებს:

კალიგრაფიიდან ციფრულ შრიფტამდე: მზექალა შანიძის ხელნაწერების გაცოცხლება და მათი პრაქტიკული გამოყენება პუბლიკაციებსა თუ ურბანულ გარემოში;
ხელოვნური ინტელექტი (NotebookLM), როგორც ასისტენტი: სამეცნიერო ტექსტების ტრანსფორმაცია აუდიომიმოხილვებად;
ისტორიის რეკონსტრუქცია: წარსული მოვლენების ვიზუალიზაცია გენერაციული AI ინსტრუმენტებით;
კვლევა კადრში: სამეცნიერო აღმოჩენების დინამიური ვიდეოპრეზენტაციები.

მოხსენება საინტერესო იქნება სტუდენტებისთვის, მკვლევრებისა და ყველასთვის, ვისაც აინტერესებს, როგორ ცვლის თანამედროვე ტექნოლოგიები ცოდნის გაზიარების კულტურას.
ფორმატი: ჰიბრიდული
ონლაინ დასასწრებად გთხოვთ, იხილეთ ზუმის ბმული: https://iliauni-edu-ge.zoom.us/j/81729608519?pwd=[REDACTED]
Meeting ID: 817 2960 8519
Passcode: [REDACTED]
დრო: 16 თებერვალი, 19:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.
2026

საერთაშორისო ვორკშოპი „კოგნიტური და ნეირონული კვლევები ADHD-ის მქონე ბავშვებში“
2026-02-17 12:00 - 18:30
17 თებერვალს, 12:00 საათზე, ილიას სახელმწიფო უნივერსიტეტის G106 დარბაზში გაიმართება საერთაშორისო ვორკშოპი „კოგნიტური და ნეირონული კვლევები ADHD-ის მქონე ბავშვებში“ შოთა რუსთაველის ეროვნული სამეცნიერო ფონდის ფუნდამენტური კვლევებისათვის სახელმწიფო სამეცნიერო გრანტების გამარჯვებული პროექტის „ფსიქოფიზიოლოგიური და ფსიქოლოგიური კორელატების კომპლექსური კვლევა ყურადღების დეფიციტისა და ჰიპერაქტიურობის სინდრომის (ADHD) მქონე ბავშვებში საქართველოში“ ფარგლებში.
პროექტის მიზანია ADHD მქონე ბავშვებში კოგნიტური ინტერვენციის ეფექტურობის დადგენა, კომპლექსური შესწავლა, შემდგომი მონიტორინგი ფსიქოფიზიოლოგიური/ნეიროფიზიოლოგიური და ფსიქოლოგიური მეთოდების იმპლემენტაციით.
კომბინირებული ფსიქოლოგიური და ფსიქოფიზიოლოგიური კვლევები ხელს შეუწყობს ვალიდური ფსიქოლოგიური/ფსიქოფიზიოლოგიური მოდელების შექმნას; გააფართოებს შედეგების მონიტორინგს, რაც აქტუალურია ADHD-ის მქონე ბავშვებსა და მოზარდების კვლევებში.
ახალი თერაპიული სტრატეგიების დანერგვა პირდაპირ არის დაკავშირებული ბავშვებისა და მოზარდების სოციალურ დაცვასა და საზოგადოებაში ინტეგრაციასთან. კვლევის შედეგად შემცირდება სიმპტომების ზრდასრულობაში შენარჩუნების რისკი; ოჯახები და სახელმწიფო დაზოგავს მკურნალობისა და მოვლის ხარჯებს; პედიატრები, ნევროლოგები და ფსიქიატრები მიიღებენ ზუსტ მონაცემებს თავის ტვინის მარეგულირებელი სისტემების დისფუნქციის შესახებ.
აღნიშნული ინფორმაცია კრიტიკულად მნიშვნელოვანია, რათა ადეკვატურად შეფასდეს თავის ტვინის მარეგულირებელი სისტემების დისფუნქციის ხარისხი ყურადღების კონცენტრაციასთან მიმართებით, განსაკუთრებით ყურადღების დეფიციტის მქონე ADHD-ის ასაკობრივ ჯგუფებში, რაც საგულისხმოა პედიატრიასა და ნევროლოგიაში, ნეიროგანვითარების სფეროსა და კლინიკურ ფსიქოლოგიაში, ასევე ბავშვთა ფსიქიატრიაში.
დეტალური ინფორმაციისა და რეგისტრაციისთვის იხილეთ ვებგვერდი: workshopadhd.ge
ფორმატი: ჰიბრიდული
Zoom-ის ბმული: https://bit.ly/4aFSdSt
Meeting ID: 896 1866 7461
Passcode: [REDACTED]
სამუშაო ენა: ქართული
დრო: 17 თებერვალი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის გასასვლელი N1-3
დასწრება თავისუფალია.
პროგრამა.

დოქტორანტ ქრისტინე მარგველაშვილის სადისერტაციო ნაშრომის დაცვა
2026-02-18 15:00 - 17:00
18 თებერვალს, 15:00 საათზე, წიგნის სახლში „ლიგამუსი“ ილიას სახელმწიფო უნივერსიტეტსა და გეორგ-აუგუსტის გიოტინგენის უნივერსიტეტს (გერმანია) შორის ერთობლივი ხელმძღვანელობის (კოტუტელის) ხელშეკრულების ფარგლებში მეცნიერებათა და ხელოვნების ფაკულტეტის სადოქტორო პროგრამის „პოლიტიკის მეცნიერება“ დოქტორანტი ქრისტინე მარგველაშვილი დაიცავს სადისერტაციო ნაშრომს The Role of Religion in Political Transformation process in Orthodox Europe: Case of Georgia and Greece („რელიგიის როლი პოლიტიკური ტრანსფორმაციის პროცესში მართლმადიდებელ ევროპაში: საქართველოს და საბერძნეთის შემთხვევა“).
ერთობლივი პროგრამა დოქტორანტს შესაძლებლობას აძლევს, კოტუტელის პრინციპზე დაფუძნებული მოდელით დაიცვას ნაშრომი და მიიღოს ორმაგი სადოქტორო ხარისხი და ორივე უნივერსიტეტის დიპლომი.
დოქტორანტი ნაშრომში მიზნად ისახავს მართლმადიდებელი ეკლესიების სახელმწიფოსთან ურთიერთობის მოდელის კონცეპტუალიზაციის საშუალებით დესეკულარიზაციის თეორიის ჭრილში შეისწავლოს რელიგიის როლი პოლიტიკური ტრანსფორმაციის პროცესში, კერძოდ, რა გავლენას ახდენს მართლმადიდებელი ეკლესია ელექტორატის მობილიზაციასა და სახელმწიფოებრიობის ფორმირებაზე. ნაშრომი ავითარებს ემპირიულ ჩარჩოს, რომელშიც ეგზისტენციალური საფრთხეები და საბჭოთა გამოცდილება არ წარმოადგენს რელიგიურობისა და ეკლესია-სახელმწიფოს მჭიდრო ურთიერთობის ამხსნელ ცვლადებს, არამედ სახელმწიფოებრიობის დილემას, რომელიც გამომდინარეობს ეკლესიასა და სახელმწიფოს შორის დისკურსიულ ბრძოლაში გამოყენებული ეთნორელიგიური ნაციონალიზმიდან და მართლმადიდებლური ეკლესიის მობილიზაციის ძალას, რომელიც კვებავს მათ ვეტოს მქონე მოთამაშის სტატუსს, წარმოადგენს მართლმადიდებელ ევროპულ სახელმწიფოებში ეკლესიასა და სახელმწიფოს ურთიერთობების ფუნდამენტურ საფუძველს, რასაც საბოლოოდ სიმფონიურ იდეალამდე მივყავართ.
სამუშაო ენა: ინგლისური
დრო: 18 თებერვალი, 15:00 საათი
ადგილმდებარეობა: წიგნის სახლი „ლიგამუსი“ , ი. ჭავჭავაძის გამზ. N32
დასწრება თავისუფალია.
2026

ფოტოგამოფენა „სიტყვები ცეცხლის ალში“ და გამომცემლობა „სიესტის“ „უკრაინული ბიბლიოთეკის“ წარდგენა
2026-02-19 18:00 - 19:00
19 თებერვალს, 18:00 საათზე, ილიას სახელმწიფო უნივერსიტეტში გაიხსნება ფოტოგამოფენა „სიტყვები ცეცხლის ალში“ და გამომცემლობა „სიესტა“ წარადგენს „უკრაინული ბიბლიოთეკის“ სერიით გამოცემულ წიგნებს.
24 თებერვალს რუსეთის მიერ უკრაინის წინააღმდეგ სრულმასშტაბიანი შეიარაღებული აგრესიის დაწყებიდან ოთხი წლისთავისადმი მიძღვნილი ღონისძიება მიზნად ისახავს ქართული და საერთაშორისო საზოგადოების ყურადღების მიპყრობას რუსეთის მიერ უკრაინის წინააღმდეგ წარმოებული ომის ანტიჰუმანურ შედეგებზე და უკრაინისთვის სოლიდარობისა და მხარდაჭერის გამოხატვას.
გამოფენა ასახავს კულტურული გენოციდის ფაქტებს – უკრაინაში ბიბლიოთეკების, გამომცემლობების, ბავშვთა საგანმანათლებლო და სამეცნიერო სივრცეების განადგურებას. ექსპოზიციის მიზანია აჩვენოს, რომ განათლებასა და კულტურაზე თავდასხმები მიზანმიმართული აგრესიის ნაწილია, რომელიც უკრაინულ იდენტობას ებრძვის.
გამომცემლობა „სიესტა“ წარადგენს ქართულ ენაზე თარგმნილ ხუთ უკრაინულ წიგნს.
ღონისძიების ორგანიზატორები: საზოგადოებრივი ორგანიზაცია „ქართულ-უკრაინული პლატფორმა“, უკრაინული სახლი თბილისში, გამომცემლობა „სიესტა“
პარტნიორები: ილიას სახელმწიფო უნივერსიტეტი, უკრაინის საელჩო საქართველოში
დრო: 19 თებერვალი, 18:00 საათი
ადგილმდებარეობა: ილიას სახელმწიფო უნივერსიტეტის G 106 დარბაზი, გ. წერეთლის გასასვლელი N1-3
დასწრება თავისუფალია.
2026

სპექტაკლი „თავისუფალი წყვილი"
2026-02-21 20:00 - 22:00
კომედია 1 მოქმედებად
იუმორით, ირონიითა და პაროდიული სცენებით გაჯერებული კომედია, რომელშიც ცხადად ვხედავთ ორმაგ სტანდარტებს. სპექტაკლი მოგვითხრობს წყვილის ოჯახურ ცხოვრებაზე და გენდერულ ურთიერთობებზე, რომელიც ერთდროულად სასაცილოცაა და დასაფიქრებელიც.
თარგმანი – ვარლამ ნიკოლაძე
დადგმის ხელმძღვანელი – იოანე (ვანო) ხუციშვილი
რეჟისორი – ანუკი ხოშტარია
მხატვარი – ანანო ლიპარტელიანი
კომპოზიტორი – ირაკლი არეშიძე
ქორეოგრაფი – ნანა ბიბილაშვილი
ტექნიკური რეჟისორი – მაკა მეტრეველი
მოქმედი პირნი და შემსრულებელნი:
ანტონია – ნინა ყიფშიძე
კაცი – ბუკა თოლორდავა (რუსთაველის ეროვნული თეატრის მსახიობი)
სპექტაკლი დაიდგა ილიას სახელიმწიფო უნივერსიტეტის სამაგისტრო პროგრამის „ცოცხალი თეატრის ხელოვნება: დადგმა და თამაში“ ფარგლებში
სპექტაკლი დაიდგა ქ. თბილისის მერიის ფინანსური მხარდაჭერით
სპექტაკლის პრემიერა შედგა 2025 წლის 11 ოქტომბერს
სპექტაკლის ხანგრძლივობაა 1 საათი და 15 წუთი
დრო: 21 თებერვალი, 20:00 საათი
ადგილმდებარეობა: ილიას სახელმწიფო უნივერსიტეტის თეატრი, ილია ჭავჭავაძის გამზირი N32 (უკანა ეზო)

აკაკი შანიძის იუბილე და მზექალა შანიძის მიერ გამოცემული წიგნის „აკაკი შანიძისა და ვინფრიდ ბოედერის მიმოწერა“ წარდგენა
2026-02-26 17:00 - 19:00
ვინფრიდ ბოედერი, ცნობილი გერმანელი ქართველოლოგი, ოლდენბურგის უნივერსიტეტის პროფესორი, ილიას სახელმწიფო უნივერსიტეტის საპატიო დოქტორი ჯერ კიდევ გასული საუკუნის 60-იანი წლებიდან დაინტერესდა კავკასიური, განსაკუთრებით კი ქართველური ენებით. სწორედ ამავე პერიოდიდან იწყება ბოედერისა და აკაკი შანიძის მიმოწერა. 1974 წელს საქართველოში პირველად ჩამოსულ ბოედერს სხვა ქართველ მეცნიერებთან ერთად, რასაკვირველია, კონსულტაციას აკაკი შანიძეც უწევდა.
წიგნი აკაკი შანიძისა და ვინფრიდ ბოედერის 1960−1987 წლების მიმოწერაა. ცალკეულ საკითხებზე ორი მეცნიერის კერძო დისკუსიებსა და ქართულ-გერმანული გამოცდილებების უნიკალურ ისტორიას ერთვის ილიას უნივერსიტეტის საპატიო დოქტორის, მზექალა შანიძისა და ვინფრიდ ბოედერის მეუღლის, დორის ბოედერის, მოგონებები.
წიგნი გამოსაცემად მოამზადა მზექალა შანიძემ და დაიბეჭდა ილიას სახელმწიფო უნივერსიტეტის გამომცემლობაში. რედაქტორები: ნინო დობორჯგინიძე, შოთა პაპავა
წიგნს წარადგენს მზექალა შანიძე.
პრეზენტაციის შემდეგ ილიაუნის სტუდენტური კაპელა შეასრულებს აკაკი შანიძის ტექსტზე შექმნილ სიმღერას, რომელიც არაოფიციალურად საქართველოს პირველ ეროვნულ ჰიმნად იქცა.
ტექსტის პირველი პუბლიკაცია: აკაკი შანიძე, ქართული ეროვნული ჰიმნი, პრომეთე N1, გვ. 31-2, 1918.
ფორმატი: ჰიბრიდული
ონლაინ დასასწრებად გთხოვთ, იხილეთ ზუმის ბმული: https://iliauni-edu-ge.zoom.us/j/81729608519?pwd=[REDACTED]
Meeting ID: 817 2960 8519
Passcode: [REDACTED]
დრო: 26 თებერვალი, 17:00 საათი
ადგილმდებარეობა: ილიაუნის თეატრი, ი. ჭავჭავაძის გამზ. N32
დასწრება თავისუფალია.

ილიას სახელმწიფო უნივერსიტეტის სამეცნიერო ფორუმი 2026
2026-03-04 - 2026-03-06
4-6 მარტს ილიას სახელმწიფო უნივერსიტეტი გამართავს ტრადიციულ სამეცნიერო ფორუმს, რომელზეც ფართო საზოგადოებას წარუდგენს უნივერსიტეტის სამეცნიერო ცენტრებისა და ინსტიტუტების მიერ შესრულებული სამუშაოს ანგარიშს.
ფორუმი 4 მარტს, 16:00 საათზე, ნიკო კეცხოველის სახელობის ბოტანიკის ინსტიტუტში გაიხსნება ილიას სახელმწიფო უნივერსიტეტის დაარსებიდან 20 წლის საიუბილეო პროგრამის ფარგლებში. 5 და 6 მარტს, 12:00 საათზე, უნივერსიტეტის G106 დარბაზში უნივერსიტეტის სამეცნიერო ცენტრები და ინსტიტუტები საზოგადოებას წარუდგენენ შესრულებული სამუშაოს ანგარიშს, დასრულებული და მიმდინარე კვლევითი პროექტების შედეგებს, საერთაშორისო თანამშრომლობასა და სამომავლო გეგმებს.
გახსნის ღონისძიებაზე მისასალმებელი სიტყვით წარდგება უნივერსიტეტის რექტორი, პროფესორი ნინო დობორჯგინიძე, რომელიც შეაჯამებს გასული წლის სამეცნიერო მიღწევებს და ისაუბრებს უნივერსიტეტის სტრატეგიულ მიზნებზე.
სამეცნიერო ფორუმი წარმოადგენს აკადემიური საზოგადოების, სტუდენტებისა და დაინტერესებული ფართო საზოგადოებისათვის მნიშვნელოვან პლატფორმას, რომელიც ხელს უწყობს კვლევის შედეგების გაზიარებას, პროფესიულ დიალოგსა და ახალი თანამშრომლობების ფორმირებას.
დეტალური განრიგი იხილეთ თანდართულ ფაილში.
დრო და ადგილმდებარეობა: 4 მარტი,16:00 საათი – ფორუმის გახსნა (ნიკო კეცხოველის სახელობის ბოტანიკის ინსტიტუტი, ბოტანიკის ქ. N1)
5-6 მარტი 12:00 საათი – პრეზენტაციები (ილიას სახელმწიფო უნივერსიტეტი, გ. წერეთლის გასასვლელი N 1-3)
დასწრება თავისუფალია.
2026
